Dok. br. 527B-2018

Saopćenje za javnost

SEDMA SARAJEVO UN SEDMICA MEĐUVJERSKOG SKLADA U SVIJETU

**Musica sacra Bosnae**

**VEČER ZBORA PONTANIMA**

**9. februar (subota) 2019. godine, u 19:00 sati**

Čast nam je obavijesti vas da će 9. februara (subota) 2019. godine, s početkom u 19:00 sati, biti održan koncert zbora *Pontanima* u velikoj sali Općine Stari Grad Sarajevo (ul. Zelenih beretki br. 4).

Ovim koncertom sakralne muzike bit će predstavljen višegodišnji rad sarajevskog zbora Pontanima. Program večeri vodit će fra Ivo Marković, jedan od osnivača *Pontanime*. Pjesme uvrštene u program odražavaju zajedničke i posebne sadržaje bosanskih svetih tradicija – jevrejske, hrišćanske/kršćanske i muslimanske.

Večer zbora *Pontanima* je dio cjelovitog programa Sedme Sarajevo UN sedmice međuvjerskog sklada u svijetu. Taj program Međunarodni forum Bosna realizira u skladu s pozivom Generalne skupštine Organizacije Ujedinjenih nacija, donijete 20. oktobra 2010. godine.

Prisustvo koncertu je slobodno za sve članove i prijatelje Međunarodnog foruma Bosna, predstavnike medija i širu javnost.

Nermina Jusić

MFB koordinator